NaiveNeuron/SloPal huggingface dataset:
Laššáková, Jana, podpredsedníčka NR SR (2014-02-04):
Na vystúpenie pána poslanca, pána predkladateľa nie sú faktické poznámky. Vyhlasujem všeobecnú rozpravu za skončenú. Pán navrhovateľ už avizoval, že nebude zaujímať stanovisko. Pán spravodajca, chcete sa vyjadriť k rozprave? Nie. Prerušujem rokovanie o tomto bode programu. Teraz pristúpime k prvému čítaniu o návrhu poslancov Národnej rady Slovenskej republiky Jána Hudackého, Jána Figeľa a Pavla Zajaca na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov . Návrh zákona má tlač 787. Návrh na jeho pridelenie na prerokovanie výborom je v rozhodnutí č. 765. Dávam slovo poslancovi Jánovi Hudackému, aby návrh zákona uviedol. Nech sa páči, pán poslanec, máte slovo.
P. Paška, predseda NR SR: (2009-06-24):
(Hlasovanie.) 142 prítomných, všetci boli za. Návrh sme schválili.
K. Tóthová, poslankyňa: (2005-10-26):
Preto kým predložený legislatívny návrh hovorí o zastavení privatizácie energetiky a dopravy, tu musím konštatovať, že sa stretávame s naším legislatívnym návrhom, ktorý vyšiel z dielne Hnutia za demokratické Slovensko, a náš návrh vychádza trošku ďalej, nie je tak úzko viazaný na volebné obdobie, teda na tretie volebné obdobie, ktoré sa skončí podľa hlasovania buď budúci rok v apríli alebo až niekedy po lete. Takže tu sa stretávame, pričom ja mám pocit, že tento legislatívny návrh úplne zastavuje privatizáciu, pričom Hnutie za demokratické Slovensko nemá predstavu úplného zastavenia privatizácie. Naša predstava je zastaviť privatizáciu železníc a elektrární, pretože sú tu vážne dôvody, o ktorých budem hovoriť, keď budem predkladať legislatívny návrh za Hnutie za demokratické Slovensko. Vážené dámy, vážení páni, ďakujem za pozornosť.
Danko, Andrej, podpredseda NR SR (2023-12-18):
Poslanec Pročko.
Nehézová, Jana, poslankyňa NR SR (2018-05-29):
Natália, vystúpila si neviem už koľký krát, ale tvoje vystúpenia sú argumentačné, hodnotné a plné pravdy. Musím povedať, že každá jedna tvoja rozprava ma utvrdzuje v správnosti obmedzenia potratov, aj keď o potrate ako o ohavnom čine som nikdy nepochybovala. Tvoje slová musia osloviť každého, kto má ešte aspoň štipku svedomia a pokory, lebo keď sa k životu a ľudskému životu staviame s láskou a pokorou, žijeme šťastný život. A potrat k šťastnému životu nepatrí. Ešte som nevidela ženu, ktorá by po potrate bola šťastná. Preto potrat nie je šťastím, ale nešťastím v živote ženy, ako som aj včera vo svojej rozprave dokladovala príbehmi zo života žien. Ďakujem.
Kuriak, Milan, poslanec NR SR (2023-03-22):
Ďakujem za slovo. Kolega Marek Krajčí aj Peter Kremský, som veľmi rád, že sa rieši tento návrh zákona, lebo sa týka nemocnice Rázsochy, a týmto zákonom je veľká šanca, keď bude schválený v tomto pléne, čo verím tomu, že bude, je veľká šanca, že sa výstavba Rázsoch zrealizuje. Čo sa týka týchto štátnych nemocníc, martinskej nemocnice a Rázsoch, keď som dostal prvú informáciu, že z plánu obnovy je možnosť postaviť dve štátne nemocnice, tak nielen ako zákonodarca, ale aj ako občan som sa veľmi tomu potešil, že, že po rokoch drancovania zdravotníctva, že je obrovská šanca, aby štát vlastnil dve nemocnice s vysokým štandardom a naozaj majú to byť jedny z najmodernejších nemocníc aj v porovnaní s okolitými štátmi. Tak veľmi sa tejto iniciatíve teším, držím palce aj kolegovi Marekovi Krajčímu, lebo zúčastňoval som sa, dá sa povedať, všetkých rokovaní, ktoré, ktoré sa týkali výstavby týchto dvoch nemocníc a viem, viem z týchto rokovaní, koľko iniciatívy, koľko času aj nervov venoval konkrétne Marek Krajčí a viem z týchto stretnutí osobne, že, že naozaj za Rázsochy bojoval a využíval všetky, všetky možné prostriedky a argumenty, aby, aby táto výstavba bola zrealizovaná. Takže naozaj verím tomu, držím palce a budem sa tešiť... (Prerušenie vystúpenia časomerom.)
Zmajkovičová, Renáta, podpredsedníčka NR SR (2014-06-11):
Pán poslanec Jozef Mikloško.
Figeľ, Ján, podpredseda NR SR (2013-02-13):
S ďalšou faktickou poznámkou Jozef Mihál.
Danko, Andrej, predseda NR SR (2019-10-28):
Prosím, prezentujme sa a hlasujeme. (Hlasovanie.) Prítomných 140, za 46, proti 11, zdržalo sa 83. Konštatujem, že sme návrh neschválili, a teda nebudeme pokračovať v rokovaní o návrhu zákona. Ďalej prosím určenú spravodajkyňu z výboru pre vzdelávanie, vedu, mládež a šport poslankyňu Pčolinskú, aby uviedla hlasovanie o bode 85 schváleného programu, ktorým je prvé čítanie o návrhu skupiny poslancov na vydanie zákona o školskom ombudsmanovi (tlač 1732). (Hlasovanie o návrhu skupiny poslancov Národnej rady Slovenskej republiky na vydanie zákona o školskom ombudsmanovi a o zmene a doplnení niektorých zákonov , tlač 1732.)
Hus, Igor, poslanec NR SR (2020-12-08):
Vážený pán predsedajúci, vážené pani poslankyne, vážení páni poslanci, predseda Národnej rady Slovenskej republiky rozhodnutím č. 342 z 2. decembra 2020 pridelil návrh vlády na skrátené legislatívne konanie o vládnom návrhu zákona, ktorým sa dopĺňa zákon č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov, tlač 350, na prerokovanie Výboru Národnej rady Slovenskej republiky pre obranu a bezpečnosť s tým, že o výsledku prerokovania uvedeného návrhu bude informovať Národnú radu Slovenskej republiky. Výbor Národnej rady Slovenskej republiky pre obranu a bezpečnosť prerokoval návrh vlády na skrátené legislatívne konanie na svojej 16. schôdzi dňa 3. decembra 2020 a prijal uznesenie č. 39, ktorým odporúča Národnej rade Slovenskej republiky vysloviť súhlas s prerokovaním vládneho návrhu zákona, ktorým sa dopĺňa zákon č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov, tlač 350. Vážený pán predsedajúci, otvorte, prosím, rozpravu.
Verešová, Anna, poslankyňa NR SR (2017-06-19):
Chcem sa ti poďakovať za tvoj príspevok. Tiež sa ti chcem poďakovať za to, ako si vlastne flexibilne, okamžite pristúpil k tomuto bodu a išiel do rozpravy. A som veľmi rada, že práve tento čas a túto schôdzu teraz vedie pán predseda Národnej rady a reagujem na tvoje prvé dve vety v tvojom príspevku v tvojej rozprave, kedy si sa vlastne pýtal, že k čomu, čo to vlastne rokujeme. Tak skutočne hovorím verejne tuná, že z tejto Národnej rady sa nestal, pán predseda, a odkazujem to jemu, sa nestáva chrám, ale niečo úplne iné. To, čo tu zažívame už týždeň, že nevieme aký bod kedy. Prehadzuje sa to bez nášho vedomia. To je niečo strašné. Vonku sa ma novinári pýtajú, čo vlastne teraz rokujete. Toto nie je chrám, ale toto je, a nechcem sa vyjadriť, že čo, a budem o tom hovoriť vonku ľuďom, ako pristupuje vládna koalícia, Národná rada k schôdzam.
Sulík, Richard, predseda NR SR (2010-09-08):
Ďakujem. Pán Paška, ako som už hovoril v mojom prejave, miesto pri Európskej únii sme nezrušili, len ho, len dočasne nebude obsadené. Napriek tomu teda plamenne obhajujete zotrvanie slečny Gregušovej, lebo chápem, že teda kamarátova dcéra, keď už nebude mať tieto slušné peniaze, že... No ja by som tiež za to bojoval na vašom mieste, ale naozaj stavať to do roviny, že teraz nás pomaly, že by nás mali ísť vylúčiť z Európskej únie, pokladám tak, no skrátka, nejak neprimerané. I keď tie peniaze aj mňa by tešili. Druhá vec, ktorú ste vraveli, je, že teda ja všetko vidím cez peniaze alebo teda všetko nejak preratúvam a nemali by sme sa pýtať, čo to stojí? No toto je práve tá tragédia, ktorou nás obšťastnili socialisti, že oni sa nepýtajú, čo to stojí, lebo to oni nikdy neplatili. A preto dnes máme 8-percentný deficit, lebo vy a vaši kolegovia ste sa nepýtali, teda prepáčte, nie vy osobne, ale vláda, ktorú sme tu štyri roky mali, sa nepýtala teda, čo to stojí, a dnes my musíme splácať následky toho, že vy ste sa nepýtali, čo to stojí. Poslednú vec, ktorú by som chcel povedať, je, ešte raz k tomu miestu, sedí tu pán minister zahraničných vecí, myslím, že to nie je žiadna tragédia, keď tie funkcie, tie úkony, ktoré robila slečna Gregušová, bude robiť jeden z jeho ľudí, ktorých tam máme 70. Nemyslím si, že teraz dôjde k nejakým štátnym krízam len kvôli tomu, že nebude to náš človek, ktorý nás stojí 114, 100-tisíc eur ročne, ale bude to niekto, koho nám poskytnú ľudia, ktorí tam aj tak sú. Ďakujem pekne.
Sulík, Richard, predseda NR SR (2011-05-19):
Prosím, hlasujte teraz o bode 8 spoločnej správy. (Hlasovanie.) Z prítomných 145 poslancov hlasovalo za 71, proti 63, zdržalo sa 11. Tento návrh sme schválili. (Reakcie z pléna.) Prepáčte mi, zle som to prečítal. Ešte raz pre záznam uvediem, že z prítomných 145 poslancov hlasovalo za 71, proti 63, zdržalo sa 11, tento návrh sme neschválili.
Pellegrini, Peter, predseda NR SR (2024-02-08):
Pán poslanec Hlina.
Richter, Ján, poslanec NR SR (2021-05-13):
Ďakujem pekne za slovo. Pán predsedajúci, dajte hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Číž, Miroslav, podpredseda NR SR (2015-05-07):
Ďakujem, pán predseda, za odpovede na písomné otázky poslancov. Teraz, kolegyne, kolegovia, pokračujeme odpoveďami členov vlády na otázky poslancov podľa vyžrebovaného poradia. Prvá otázka je od pani poslankyne Magdalény Vášáryovej na podpredsedu vlády a ministra Kaliňáka, ale pani Vášáryová práve vchádza do sály, takže otázka pani Vášáryovej na podpredsedu vlády Roberta Kaliňáka znie: „Pán minister, vašou novelou o archívoch a registratúrach, ktorá je pred druhým čítaním, zanikne Archív hlavného mesta Slovenskej republiky Bratislavy, pretože sa zlúči so Štátnym archívom v Bratislave bez náhrady. Štátny archív v Bratislave je navyše rozsahom a kvalitou fondov menej významný ako Archív mesta Bratislavy, ktorý má 900 rokov a je tak jednou z najstarších kultúrnohistorických inštitúcií Bratislavy. Prečo ignorujete námietky a pripomienky odbornej obce, aby zostalo samostatné postavenie Archívu mesta Bratislavy, a týmto ho ničíte a Slovenská republika sa tak stane jediným štátom Európskej únie, ktorá nebude mať archív svojho hlavného mesta?“ Slovo má pán podpredseda vlády Robert Kaliňák a prosím ho, aby oznámil ukončenie odpovede.
Jarjabek, Dušan, poslanec NR SR (2011-02-04):
Posledné dve vety. Čiže ja to zopakujem v tom kontexte. Hovoril som, pán predseda, celkom vážne o vašom odvolávacom procese v zmysle našich platov. Ako raz rozhodnete a potom ako odvolávací orgán rozhodnete inak. Proste táto Národná rada by skutočne mohla mať jedného poslanca a v tom prípade by som navrhoval, aby ste to boli určite vy, lebo by ste mohli všetko zvoliť jednohlasne a bol by pokoj. Teda tie posledné dve vety. Nazdával som sa, že navrhnete – pre vašu informáciu, hovorím o kolegoch, ktorí predkladajú tento návrh –, aby napríklad v prvom stupni o ospravedlnenie neúčasti rozhodoval poslanecký klub, resp. jeho predseda, ktorý na rozdiel od nášho pána predsedu Národnej rady Slovenskej republiky – myslel som vás, pán predseda – má čas s jednotlivými členmi svojho klubu aj rozprávať, a teda mal by o dôvodoch neprítomnosti a ich opodstatnenosti či hodnovernosti vedieť podstatne viac, ako sa dozvie pán predseda – myslím vás, vážený pán predseda – z monitoringu dennej tlače. Tomu by však mohla zostať – myslím opäť vás, pán predseda – kompetencia riešiť prípadné odvolania sa poslanca proti prvostupňovému rozhodnutiu, myslím rozhodnutie predsedu klubu.
Kresák, Peter, poslanec NR SR (2019-06-26):
Ďakujem pekne za slovo. Bolo tých faktických viac, ale zrazu sa stratili. (Smiech.) Nevadí. Ja pokladám za potrebné sa minimálne v krátkej reakcii venovať tomuto návrhu, pretože ako už kolega Štarchoň spomínal, ja som pred nejakým časom snažil sa predložiť podobný návrh. Chcem povedať len toľko, že samozrejme pán kolega už v svojom vystúpení tie výhody tohto návrhu zmieňoval, ale možno jednu treba aj osobitne zvýrazniť, a to je tá, že vlastne tento návrh, pokiaľ bude prijatý, tak on vlastne veľmi uľahčí prácu poslancom. Všetci, ktorí pracujeme v legislatíve a ktorí píšeme návrhy zákonov a ktorí čítame návrhy zákonov, ktoré predkladáte ako kolegovia a kolegyne, tak vieme, že mať konsolidované znenie je fantastická výhoda. Človek, keď pozrie do textu a vidí tú zmenu a vidí aj to, čo sa mení, čo je veľmi dôležité, pretože ten text, ktorý sa nahrádza, ten sa v konsolidovanom znení obyčajne prečiarkne, ale ostáva tam, a porovnáva sa s tým novým textom, ktorý sa navrhuje, často veľmi ľahko dokáže dokonca odhaliť aj chyby toho predloženého návrhu. Tá chyba sa oveľa ľahšie vidí, keď je to to takto urobené v tom konsolidovanom znení, ako keď si iba prečítate, že v § 12 v treťom odseku písm. b) sa slová „a, b, c“ nahrádzajú slovami, čo ja viem, „c, d, f“. Čiže to konsolidované znenie má strašne veľa výhod pre nás ako poslancov. Samozrejme, má veľa výhod aj pre, pre verejnosť, pokiaľ tá verejnosť má záujem si, si pozerať tie predkladané návrhy. Čiže ten návrh je ozaj veľmi, veľmi pozitívny z tohto pohľadu a prispieva k transparentnosti, ale hlavne ku kvalite legislatívy. Možno iba jedna veľmi krátka poznámka. Bolo tu už spomínané, že vlastne v legislatívnych pravidlách vlády už sú jednotlivé rezorty zaviazané, aby predkladali do legislatívneho procesu konsolidované znenie. Žiaľ, nerobí sa to.
Šeliga, Juraj, podpredseda NR SR (2020-06-03):
Pán posla...
A. Belousovová, podpredsedníčka NR SR: (2010-02-03):
návrhu poslankyne Národnej rady Slovenskej republiky Kataríny Tóthovej na vydanie zákona, ktorým sa mení a dopĺňa zákon č. 301/2005 Z. z. Trestný poriadok v znení neskorších predpisov . Návrh zákona je uverejnený ako tlač 1349. Návrh na jeho pridelenie na prerokovanie výborom je v rozhodnutiach č. 1376 a č. 1404. Nech sa páči, pani poslankyňa Tóthová, uveďte návrh zákona. (Ruch v sále.) Ešte procedurálny návrh pán Brocka. Nech sa páči. Tie faktické poznámky poprosím vymazať.
Figeľ, Ján, podpredseda NR SR (2015-03-13):
Ďakujem pekne aj ja. Vyhlasujem týmto rozpravu za skončenú. Pán navrhovateľ, chcete sa vyjadriť k rozprave? Nie je to povinnosť, ale poďakovať sa môže. Nech sa páči.
Hrnčiar, Andrej, podpredseda NR SR (2019-11-27):
Pán poslanec Galek.
Pellegrini, Peter, predseda NR SR (2023-12-20):
Prezentujme sa a hlasujme o návrhu zákona ako o celku bez odporúčania gestorského výboru. (Hlasovanie.) Prítomných 138 poslancov, za 77, proti 61. Konštatujem, že sme schválili vládny návrh novely zákona č. 575/2001 Z. z. organizácii činností vlády . Ďakujem veľmi pekne. Vážené panie poslankyne, vážení páni poslanci, s procedurálnym návrhom, pán poslanec Pročko.
Laššáková, Jana, podpredsedníčka NR SR (2015-04-16):
Pán poslanec Huba, nech sa páči.
Pčolinská, Adriana, poslankyňa NR SR (2018-12-07):
Vážený pán predseda, vážené kolegyne, kolegovia, v rozprave vystúpili dvaja poslanci, nebol podaný žiaden procedurálny návrh. Dajte, prosím, pán predseda, hlasovať o tom, že Národná rada sa rozhodla prerokovať návrh zákona v druhom čítaní.
Grendel, Gábor, podpredseda NR SR (2021-10-26):
S faktickou poznámkou pán poslanec Marian Kotleba.
Grendel, Gábor, podpredseda NR SR (2021-11-12):
S faktickou poznámkou pán poslanec Miroslav Žiak.
V. Veteška, podpredseda NR SR: (2005-02-04):
J. Bielik, poslanec: Ďakujem pekne. Vážený pán predsedajúci, vážení poslanci, dovoľujem si nadviazať na tú pasáž pána poslanca Blajska, keď hovoril o možnosti nevoľnosti, vzniku nevoľnosti pri výcviku v simulovaných situáciách na trenažéri. Z medicínskeho hľadiska skutočne určitá časť populácie, možno až vo výške 3 až 5 % trpí takzvanou obrazovou kinetózou, to znamená, že pri rýchlom menení znázornenia obrazu na obrazovke prichádza k nevoľnosti a k závratu. Takže tento stav skutočne by som chcel z medicínskeho hľadiska potvrdiť a prakticky títo ľudia by nezavinene museli byť riešení ako osobitná časť, skupina ľudí, ktorí z lekárskeho hľadiska, zo zdravotného hľadiska nie sú schopní absolvovať príslušný výcvik na trenažéri. Ďakujem pekne.
T. Cabaj, podpredseda NR SR: (2009-10-27):
Dávam slovo spravodajcovi, ktorého určil gestorský výbor, výbor pre financie, rozpočet a menu, pánu poslancovi Júliusovi Brockovi, aby predniesol spravodajskú informáciu.
P. Paška, predseda NR SR: (2008-02-14):
Pán minister, chcete zaujať stanovisko? Nech sa páči.
Sulík, Richard, predseda NR SR (2010-12-09):
(Hlasovanie.) Prítomných 76 poslancov, hlasovalo 74 za. Tento návrh bol schválený. Konštatujem, že sme schválili vládny návrh novely zákona č. 270/1995 Z. z. o štátnom jazyku. Teraz budeme hlasovať v druhom čítaní o vládnom návrhu zákona o poskytovaní dotácií v pôsobnosti Ministerstva vnútra Slovenskej republiky , tlač 91. Spoločný spravodajca je člen výboru pre obranu a bezpečnosť, poslanec Pavol Hladký, poprosím aby hlasovanie uviedol.
P. Paška, predseda NR SR: (2008-11-25):
Otváram rozpravu. Písomnú prihlášku nemám. Pýtam sa, či má niekto záujem prihlásiť sa ústne. Nie. Vyhlasujem rozpravu za skončenú a prerušujem rokovanie o tomto bode programu. Pán minister, poprosím vás, aby ste odôvodnili v druhom čítaní vládny návrh zákona, ktorým sa mení a dopĺňa zákon č. 80/1997 Z. z. o Exportno-importnej banke Slovenskej republiky v znení neskorších predpisov a o zmene a doplnení niektorých zákonov , je to tlač 799. Spoločná správa výborov je ako tlač 799a.
Bugár, Béla, podpredseda NR SR (2010-12-02):
Vážené panie poslankyne, páni poslanci, pýtam sa, či je všeobecný súhlas, aby sme pokračovali v rokovaní? (Hlasy z pléna. Súhlasná reakcia pléna.) Áno, ďakujem veľmi pekne. Takže budeme pokračovať návrhom skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 120/1993 Zb. o platových pomeroch niektorých ústavných činiteľov Slovenskej republiky v znení neskorších predpisov , tlač 146. Dávam slovo predsedovi Národnej rady Richardovi Sulíkovi, aby za skupinu poslancov návrh zákona odôvodnil. Pán predseda, nech sa páči.
Pellegrini, Peter, podpredseda NR SR (2020-04-02):
Pán poslanec Dostál.
Pellegrini, Peter, predseda vlády SR (2019-06-27):
Ďakujem pekne. Vážený pán predsedajúci, vážené panie poslankyne, vážení páni poslanci, dovoľte mi, aby som podľa rokovacieho poriadku Národnej rady Slovenskej republiky ospravedlnil z dnešnej hodiny otázok neprítomných členov vlády a oznámil ministrov poverených ich zastupovaním. Neprítomný na rokovaní je minister zahraničných vecí a európskych záležitostí Miroslav Lajčák, ktorého bude zastupovať pán minister financií Ladislav Kamenický. Ministra obrany Petra Gajdoša zastúpi na hodine otázok pán Ján Richter, ktorý zároveň bude odpovedať aj na otázky, ktoré sú položené pani ministerke zdravotníctva Andrei Kalavskej. Ministerku kultúry Ľubicu Laššákovú na hodine otázok zastúpi pani ministerka vnútra Denisa Saková. Minister spravodlivosti Gábor Gál, ktorý tu nie je pre neodkladné pracovné povinnosti, odpovie prostredníctvom zastupujúceho ministra dopravy a výstavby Árpáda Érseka. A nie je prítomný ani podpredseda vlády pre investície a informatizáciu Richard Raši, ani minister hospodárstva Peter Žiga, na ktorých neboli položené otázky. Ďakujem veľmi pekne.
Blanár, Juraj, poslanec NR SR (2022-09-23):
Pán poslanec, ak máte záujem ešte vystúpiť, lebo máte 11 minút, tak po hlasovaní.
Krúpa, Juraj, poslanec NR SR (2024-01-10):
Milá Mária, ďakujem veľmi pekne za ten tvoj príspevok, pretože obnažil niekoľko zásadných problémov, ktoré sa, samozrejme, týkajú aj voľby šéfa volebnej komisie a teda fungovania našej spoločnosti, našich inštitúcií a to, akým spôsobom dokážeme alebo vieme sa spoliehať a veriť týmto inštitúciám, že budú fungovať tak, ako by mali. Samotní predstavitelia tejto koalície spochybňovali a spochybňovali ju ešte počas predvolebnej kampane, že teda voľby budú sfalšované a teraz sú to tí istí, ktorí chcú si zvoliť vlastného predsedu tejto komisie. Otázka je, samozrejme, že ako môžme dôverovať týmto ľuďom, že si vyberú človeka, ktorý bude napĺňať všetky zákonné podmienky alebo nebude sa snažiť ohýbať zákon. Predstavme si, že si tam zvolia človeka, ktorý im ide poruke, ktorý je ohybný a dokáže sa dohodnúť s hocikým. Je to človek možno, možno, ktorý predtým aj navrhol Lipšica a teraz má výčitky svedomia, ako Lipšica na šéfa prokuratúry, teraz má výčitky svedomia a teraz im pchá, kde sa dá, aby mu odpustili a urobí pre nich rôzne službičky ako sú rôzne právne analýzy a podobné veci, ktoré sú teda naozaj na pováženie. Ale ja sa chcem opýtať jednu vec, Mária, prosím ťa, vieš mi vysvetliť rozdiel medzi slovom bezodkladne a ihneď? Lebo bavili sme sa tu o voľbe ústavných sudcov, kde v zákone je jasne definované, že predseda Národnej rady má takéhoto voliť bezodkladne a dnes predseda Národnej rady zvolal grémium... (Prerušenie vystúpenia časomerom.)
P. Hrušovský, predseda NR SR: (2005-10-25):
(Hlasovanie.) 127 prítomných, 52 za návrh, 59 proti, 14 sa zdržalo, 2 nehlasovali. Návrh sme neschválili. Ďalší návrh. V. Horák, poslanec: Ďakujem. Ďalej odporúčam, aby sa Národná rada uzniesla podľa § 73 ods. 3 písm. c)  rokovacieho poriadku na tom, že prerokuje tento návrh v druhom čítaní.
Suja, Miroslav, poslanec NR SR (2022-12-05):
Ďakujem, pán predsedajúci, za slovo. Vážené pani poslankyne, páni poslanci, vážení prítomní, v súlade s § 73 zákona o rokovacom poriadku som bol určený Výborom Národnej rady pre pôdohospodárstvo a životné prostredie za spravodajcu k návrhu uvedeného zákona (tlač 1309). Predkladám informáciu k predloženému návrhu zákona, ktorý spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko ministra financií, Ministerstva financií Slovenskej republiky. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: Ústavnoprávny výbor Národnej rady a Výbor Národnej rady pre pôdohospodárstvo a životné prostredie. Za gestorský výbor navrhujem Výbor Národnej rady pre pôdohospodárstvo a životné prostredie. Odporúčam, aby predmetný návrh zákona výbory prerokovali do 27. januára 2023 a v gestorskom výbore do 30. januára 2023. Pán predsedajúci, otvorte všeobecnú rozpravu.
Tomáš, Erik, poslanec NR SR (2020-02-21):
Vážený pán predsedajúci, dajte, prosím, hlasovať o tom, že Národná rada Slovenskej republiky prerokuje uvedený vládny návrh zákona v skrátenom legislatívnom konaní.
B. Bugár, podpredseda NR SR: (2006-02-02):
(Hlasovanie.) Prítomných je 134 poslancov, za 8, proti 39, zdržalo sa 87. Konštatujem, že body 5 a 8 zo spoločnej správy sme neschválili. Nech sa páči.
M. Sabolová, poslankyňa: (2007-06-19):
Pán podpredseda, hovorili ste, že každý vypráva, kto chce, čo chce, ale ja sa vás chcem spýtať, či ste si vy spätne za posledných pár dní vypočuli vaše verejné vyjadrenia, že či vy chcete, alebo nechcete tú imunitu, či chcete, alebo nechcete ju zrušiť, lebo ja som v tomto vašom vystúpení asi osem-, deväťminútovom nezažila a nepočula, aký je váš názor vlastne na imunitu, keď sa hovorí o imunite. A už som niekoľkokrát z médií verejne počula rôzne vaše názory. Takže chcela by som vás poprosiť, pán podpredseda, k ústavnej komisii sa viac vyjadrovať nebudem, ja som svoje povedala, ale vás veľmi pekne prosím, aby ste neprekrúcali slová, ktoré tu zaznejú, aby ste ich nedávali do rétoriky vášho myslenia. Ja veľa vecí poviem veľmi otvorene, ale nepoužívam váš štýl vašej rétoriky, takej, že zavedie všetko, nikto ničomu nebude rozumieť, len ste dlho a nahlas hovorili.
Laššáková, Jana, podpredsedníčka NR SR (2015-05-26):
Prezentujme sa a hlasujeme. (Hlasovanie.) Prítomných 133 poslancov, za návrh 51, proti nebol žiaden, zdržalo sa 80 poslancov, nehlasovali 2. Konštatujem, že ani o tomto návrhu zákona nebudeme pokračovať v rokovaní v druhom čítaní. Pristúpime k hlasovaniu v prvom čítaní o návrhu poslanca Národnej rady Slovenskej republiky Gabriela Csicsaia na vydanie zákona, ktorým sa mení a dopĺňa zákon Národnej rady Slovenskej republiky č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov a ktorým sa mení a dopĺňa zákon č. 504/2003 Z. z. o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov v znení neskorších predpisov (tlač 1522, bod 66 schváleného programu). Pán spravodajca z výboru pre pôdohospodárstvo a životné prostredie Ján Mičovský uvedie hlasovanie. Nech sa páči, pán spravodajca.
Gröhling, Branislav, poslanec NR SR (2024-01-18):
Pán poslanec Krúpa, v tvojom príspevku si zhrnul opäť všetky výhrady. Tie výhrady, ktoré máme my, v rámci strany SaS, výhrady, ktoré majú aj kolegovia z ostatných opozičných strán, výhrady, ktoré má odborná verejnosť. Dnes sme počuli aj výhrady pani prezidentky, ktorá ich jasne pomenovala, jasne a otvorene povedala, čo sa môže stať, keď prejde táto novela. Ty si aj pomenoval túto vládu, ja to ešte aj tak zopakujem, že čo sa môže udiať či už s vládou, alebo so Slovenskom, že Slovensko sa stane takým európskym rajom pre zločincov a kriminálnikov a budeme mať tu korupcie či krádeže a tresty tu budeme mať v rámci korupcie aj krádeže omnoho nižšie, ako sú tresty v Česku a v Rakúsku. A myslím si, že ak by si zobrali všetky tieto argumenty, ktoré tu už piaty deň my dávame, argumenty opozícii alebo odbornej verejnosti, alebo argumenty pani prezidentky, tak by premiér alebo pán minister spravodlivosti utekali stadiaľto, pod pazuchou by mali tú novelu a povedali by, že buď ju teda nejakým spôsobom prerobíme a dáme do normálneho legislatívneho procesu a opätovne prinesieme do Národnej rady. Len ja som, keď som počúval pani prezidentku, tak ja som aj mal ten pocit, že ani ministri to nečítali, že dokonca to nečítal ani premiér, že to nečítal ani minister spravodlivosti Susko, lebo boli takí prekvapení, keď počúvali jednotlivé kroky. Ja by som bol... alebo slová, ktoré tu používala pani prezidentka. Ja by som bol rád, keby sedeli aj tu a keby si vypočuli aj tvoj príspevok, kde si im povedal jasné argumenty, že toto je promafiánsky balíček, ktorý naozaj nebude odrádzať ľudí od páchania zločinov, naopak, ich bude motivovať, aby tieto zločiny páchali, lebo sa dostanú iba do podmienky. Ďakujem.
Bugár, Béla, podpredseda NR SR (2011-11-29):
Pán poslanec Přidal.
Pellegrini, Peter, predseda NR SR (2015-09-30):
Poprosím o kľud počas hlasovania.
Bugár, Béla, podpredseda NR SR (2017-09-06):
Na vystúpenie pani poslankyne s faktickými dvaja poslanci. Končím možnosť sa prihlásiť. Pán poslanec Pčolinský.
Zmajkovičová, Renáta, podpredsedníčka NR SR (2014-07-03):
Ďakujem, pán podpredseda vlády. Ďalšiu otázku, ale predpokladám, že včas nestihneme odpovedať, je znovu od pána poslanca Želiezku, je v tom istom kontexte ako predchádzajúca, takže predpokladám, že nechcete na ňu odpovedať.
Bugár, Béla, podpredseda NR SR (2018-11-27):
Ďalej v rozprave vystúpi pán poslanec Drobný. Nech sa páči.
J. Zvonár, poslanec: (2009-02-11):
V zmysle § 80 ods. 2 zákona Národnej rady Slovenskej republiky o rokovacom poriadku Národnej rady Slovenskej republiky podávam informáciu o výsledkoch rokovania výborov Národnej rady Slovenskej republiky o prerokovaní vyššie uvedeného návrhu zákona. Zákon bol prerokovaný v Ústavnoprávnom výbore Národnej rady Slovenskej republiky. Výbor odporučil Národnej rade Slovenskej republiky návrh zákona schváliť  so zmenami a doplnkami, uznesenie č. 549  z 27. januára 2009. Výbor  Národnej rady Slovenskej republiky pre zdravotníctvo prerokoval vládny návrh zákona, ktorým sa mení a dopĺňa zákon č. 577/2004 Z. z. o rozsahu zdravotnej starostlivosti a neprijal platné uznesenie. Gestorský výbor neprijal spoločnú správu z dôvodu, že nebol uznášaniaschopný. Z prerokovania výborov vyplýva 16 pozmeňujúcich návrhov, ktoré sú uvedené v informácii o rokovaní vo výboroch v bode IV. O týchto návrhoch dám hlasovať pri hlasovaní naraz. Pán predsedajúci, skončil som, môžete otvoriť rozpravu.
Poliačik, Martin, poslanec NR SR (2016-05-25):
Ďakujem veľmi pekne. Pani predsedajúca, pani poslankyne, páni poslanci, vážení prítomní, v súlade s § 73 zákona o rokovacom poriadku som bol určený predsedom Výboru Národnej rady pre vzdelávanie, vedu, mládež a šport za spravodajcu k návrhu uvedeného zákona. Predkladám informáciu k predloženému návrhu zákona, ktorý spĺňa náležitosti podľa rokovacieho poriadku a legislatívnych pravidiel tvorby zákonov platných jednak pre vládu, ako aj pre Národnú radu Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady, Výbor Národnej rady pre financie a rozpočet, výbor pre verejnú správu a regionálny rozvoj; výbor pre vzdelávanie, vedu, mládež a šport a výbor pre ľudské práva a národnostné menšiny. Za gestorský výbor navrhujem logicky Výbor Národnej rady pre vzdelávanie, vedu, mládež a šport a odporúčam, aby predmetný návrh zákona prerokovali výbory do 30 dní a gestorským výbor do 32 dní od prerokovaní návrhu zákona v Národnej rade Slovenskej republiky v prvom čítaní. Prosím, pani predsedajúca, otvorte všeobecnú rozpravu.
Kolesík, Andrej, poslanec NR SR (2013-05-29):
Pán predseda, teraz dajte, prosím, hlasovať o pozmeňujúcom a doplňujúcom návrhu pána poslanca Dzurindu.
Laššáková, Jana, podpredsedníčka NR SR (2013-03-14):
Príjemné dobré ránko, vážené panie poslankyne, páni poslanci, otváram druhý rokovací deň 16. schôdze Národnej rady Slovenskej republiky. Na dnešnom rokovacom dni o ospravedlnenie požiadali podpredseda Národnej rady Ján Figeľ a poslanci Gabriel Csicsai, Juraj Droba, Jozef Kollár, Daniel Krajcer, Ján Mičovský, Martin Poliačik a Zsolt Simon. Podľa schváleného programu pristúpime k prerokovaniu návrhu na vyslanie, predĺženie času vyslania a ukončenie času vyslania príslušníkov ozbrojených síl Slovenskej republiky vo vojenskej operácii ISAF . Návrh má tlač 430 a správa výboru má tlač 430a. Návrh uvedie minister obrany Slovenskej republiky Martin Glváč. Nech sa páči, pán minister, ujmite sa slova.
Gyimesi, György, poslanec NR SR (2021-10-20):
Ja by som zareagoval len na, na pána poslanca Kočiša. Práve toto je forma a spôsob, akým si tie deti osvoja slovenský jazyk, pretože ak si má, ak si si ma vypočul v rozprave, tak nie je možné, aby sa slovenské, resp. deti, ktoré prídu do takejto školy, začali rovno učiť, alebo, alebo tie metódy a formy predpokladajú, že ten jazyk ovláda na takej úrovni, že sa môže začať učiť vetné skladby. No jednoducho nie. Musí to začať od začiatku. Toto je presne ten spôsob, akým sa naučia tie deti poriadne po slovensky. A toto asi všetci chceme. Na tom sa zhodneme. Ďakujem pekne.
Košútová, Magda, poslankyňa NR SR (2013-12-03):
Ďakujem pekne za slovo. Vážené pani poslankyne, páni poslanci, vážený pán minister, Výbor Národnej rady Slovenskej republiky pre pôdohospodárstvo a životné prostredie ma svojím uznesením 216 z 20. novembra 2013 určil za spravodajcu o vládnom návrhu zákona, ktorým sa mení a dopĺňa zákon Národnej rady Slovenskej republiky v znení neskorších predpisov. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu k predmetnému vládnemu návrhu zákona. Uvedený návrh bol doručený poslancom Národnej rady Slovenskej republiky v stanovenej lehote, čím boli splnené podmienky v § 72 ods. 1 zákona o rokovacom poriadku, to znamená, že bol doručený najmenej 15 dní pred schôdzou Národnej rady Slovenskej republiky, na ktorej sa uskutoční jeho prvé čítanie. Predseda Národnej rady Slovenskej republiky posúdil uvedený návrh podľa § 70 ods. 1 zákona o rokovacom poriadku a legislatívnych pravidiel a určil ho na dnešné rokovanie 27. schôdze Národnej rady Slovenskej republiky. Konštatujem, že uvedený vládny návrh zákona spĺňa po formálnoprávnej stránke všetky náležitosti uvedené v § 67 a § 68 zákona Národnej rady Slovenskej republiky o rokovacom poriadku v znení neskorších predpisov, ako i náležitosti určené v legislatívnych pravidlách. Zo znenia vládneho návrhu zákona je zrejmý účel navrhovanej úpravy. Všeobecná časť dôvodovej správy obsahuje všetky zákonom požadované informácie. Osobitná časť dôvodovej správy obsahuje odôvodnenie jednotlivých ustanovení. Problematika vládneho návrhu zákona je upravená v práve Európskej únie. Nie je obsiahnutá v judikatúre Súdneho dvora Európskej únie. Vychádzajúc z oprávnení, ktoré pre mňa ako spravodajcu vyplývajú, odporúčam, aby sa Národná rada Slovenskej republiky uzniesla, že po rozprave odporučí uvedený vládny návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky zo 7. novembra 2013 pod č. 745 navrhujem, aby vládny návrh zákona prerokovali tieto výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre pôdohospodárstvo a životné prostredie. Za gestorský výbor navrhujem Výbor Národnej rady Slovenskej republiky pre pôdohospodárstvo a životné prostredie. Odporúčam, aby určené výbory predmetný vládny návrh zákona prerokovali v termíne do tridsať dní a gestorský výbor do tridsaťdva dní od prerokovania návrhu zákona Slovenskej republiky v prvom čítaní. Pani predsedajúca, skončila som, otvorte, prosím, rozpravu.
Glváč, Martin, podpredseda NR SR (2017-10-12):
Už ste reagovali.
Richter, Ján, minister práce, sociálnych vecí a rodiny SR (2014-09-10):
Ďakujem pekne za slovo. Novela zákona č. 5/2004 Z. z. o službách zamestnanosti sa predkladá na základe Národného plánu implementácie Záruky pre mladých ľudí v Slovenskej republike, ktorý prijala Slovenská republika, vychádzajúc z odporúčania Rady z 22. apríla 2013 o zavedení záruky pre mladých ľudí, ktorým bolo členským štátom Európskej únie odporučené zabezpečiť, aby všetci mladí ľudia vo veku do 25 rokov dostali kvalitnú ponuku zamestnania v lehote štyroch mesiacov po strate zamestnania alebo ukončení formálneho vzdelávania. Cieľom návrhu zákona je vytvoriť legislatívny rámec určený na podporu zamestnávania mladých ľudí, ktorí po ukončení povinnej školskej dochádzky alebo sústavnej príprave na povolanie nemali platné zamestnanie trvajúce najmenej šesť po sebe nasledujúcich mesiacov, a to prostredníctvom rozšírenia nástrojov pomoci a podpory účastníkom na trhu práce poskytovaných na základe zákona o službách zamestnanosti. Na tento účel sa navrhuje najmä doplniť aktívne opatrenia na trhu práce a príspevok na podporu vytvorenia pracovného miesta v prvom pravidelnom platenom zamestnaní. Zohľadňujúc národné, regionálne a miestne okolnosti, sa zavedením nového opatrenia navrhuje uplatniť na rozšírenie zamestnanosti mladých ľudí na vekovú hranicu do 29 rokov, pričom vo vekovej skupine do 25 rokov sa v súlade s odporúčaním Rady Európskej únie navrhuje predmetné opatrenie vzťahovať na mladých ľudí, ktorí sú evidovaní v evidencii uchádzačov o zamestnanie najmenej tri mesiace a vo vekovej skupine 25 až 29 rokov sa navrhuje predmetné opatrenie vzťahovať na mladých ľudí, ktorí sú evidovaní v evidencii uchádzačov o zamestnanie najmenej šesť mesiacov. Súčasťou návrhu zákona sú aj úpravy súvisiace s potrebou splnenia, spresnenia pojmu absolvent školy, rozšírenia okruhu vzdelávacích programov a potrebou zosúladenia zákona o službách zamestnanosti so súčasným právnym stavom v oblasti verejného obstarávania. Ďakujem pekne. Skončil som.
Grendel, Gábor, podpredseda NR SR (2022-10-06):
Pán poslanec, poprosím vás, aby ste...
Bugár, Béla, podpredseda NR SR (2011-09-09):
Ďakujem. Prosím teraz spravodajcu, ktorého určil navrhnutý gestorský výbor pre sociálne veci, pána poslanca Štefana Kužmu, aby podal spravodajskú informáciu.
Bugár, Béla, podpredseda NR SR (2018-10-23):
Prezentujme sa a hlasujme o tomto návrhu. (Hlasovanie.) Prítomných 147, za 122, proti 20, zdržali sa 4 poslanci, 1 nehlasoval. Konštatujem, že sme v treťom čítaní . Otváram rozpravu v rámci tohto čítania. Konštatujem, že nikto sa do nej nehlási, preto ju končím. Nech sa páči.
Kuffa, Štefan, poslanec NR SR (2022-06-23):
Za posledné mesiace ceny potravín na Slovensku enormne sa zvýšili. No ty si, pán kolega, tuná musel normálne ešte aj prízvukovať to, čo sú základné potraviny. No tak múka, chlieb, soľ, cukor, maslo, olej. Všetko vyletelo významným, významne ako vysoko. Samozrejme, naši občania Slovenskej republiky zareagovali aj na to zvýšenie cien potravín tak, že do susedných krajín tí, ktorí majú blízko do Maďarska, chodia na nákupy do Maďarska, do Rakúska, na severe Slovenska chodia zase do Poľska. Kedysi na východe to bolo takto, že zase veľa občanov Slovenskej republiky chodilo na Ukrajinu na nákupy. Tak som sa zamyslel aj nad tým zvyšovaním cien potravín. Je to čosi neúnosné a neúmerné pre zaťaženie našich slovenských rodín, kde tie ceny potravín naozaj významne narástli a nedá sa to porovnať s príjmami ľudí na Slovensku. Keď porovnám si, ja neviem, susedné Nemecko, možno Rakúsko, Nemecko je trošku ďalej, keď idem trochu ďalej na západ Francúzsko. Ceny potravín sú tam nižšie a kvalita potravín je vyššia. To je dlhodobý jav, to nie je len že teraz nejak v tomto poslednom období, ale bolo to aj v minulosti. To bol vždycky paradox, nad ktorým som sa zamýšľal. Ako je to možné. Občania týchto bohatých západných krajín majú vyššie príjmy, kvalitnejšie potraviny, lacnejšie potraviny. Teraz v rámci tých obchodných reťazcov veľmi ľahko vieme porovnávať tie ceny potravín. Kedysi to bolo zložitejšie, ale teraz je to oveľa jednoduchšie. Nehovoriac o cenách pohonných látok, ako si to tuná spomenul, tak nafta a benzín enormne vyskočili hore, myslím si, že mnohé domácnosti nebudú mať na naftu a na benzín.
P. Hrušovský, predseda NR SR: (2005-07-06):
K. Ondriaš, poslanec: Ďakujem za slovo. Pán premiér, vy ste si to u nás komunistov svojím vystúpením tak pokazili (smiech v sále), že v budúcnosti vás nikdy do koalície nezoberieme. Ďakujem. (Smiech v sále a potlesk.)
Kadúc, Miroslav, poslanec NR SR (2015-10-01):
Ďakujem, pani predsedajúca. Vážená pani predsedajúca, vážené kolegyne, kolegovia, prichádzam sem s viacerými zákonmi. Pracovne som si to nazval, že Kadúcov balíček pragmatickej pomoci občanom, tak snáď sa k tomu dopracujeme. Začnem hneď prvým a to je poznatok z mojej, z mojej právnej praxe. Ide o novelizáciu Trestného zákona z dôvodu, pretože sú, je tam taká medzera, ktorá spôsobí úplne jednoduché obchádzanie skutkovej podstaty sprenevery, trestného činu sprenevery, a to sa aj pokúsim vysvetliť. Prestavte si situáciu, že s niekým uzatvoríte zmluvu, dáte mu do úschovy 10-tisíc eur a on týchto 10-tisíc eur minie, pritom má zakázané s týmito peniazmi hýbať. Celkom jasné, celkovo jasný trestný čin sprenevery so sadzbou pri tejto sume pomerne, pomerne vysokou. Ale predstavte si situáciu, že on, tá druhá zmluvná strana vaše peniaze vloží na účet v banke. Podľa aktuálnej judikatúry aj podľa okresnej prokuratúry, aj podľa krajskej prokuratúry, aj podľa Generálnej prokuratúry sa z peňazí vložených na účet stane iná majetková hodnota. Už to nie je vec. A vec je práve to, čo je kritérium pre naplnenie trestného činu sprenevery. Inými slovami, budem citovať zo zákona skutkovej podstaty trestného činu sprenevery. „Kto si prisvojí cudziu vec, ktorá mu bola zverená, spôsobí tak na cudzom majetku škodu malú, potrestá sa odňatím slobody“, ddd, niekoľko rokov, podľa veľkosti škody. Pokiaľ ale nie je naplnená podmienka, že ide o vec, nebude to trestný čin, pretože nebola naplnená jedna z podmienok trestného činu, to je samozrejmé, nemôže takéhoto človeka nijako potrestať ani napriek tomu, že toto konanie je nepochybne škodlivé. Rovnako škodlivé, ako keď minul cudzie peniaze v hotovosti. Pokiaľ ich dá na účet, už to nie je vec. Nič sa nedeje. Naše orgány činné v trestnom konaní sú v tomto prípade úplne bezzubé a práve z tohto dôvodu predkladám úpravu, ktorá je úplne totožná s tým, na čo reagovala Česká republika pred niekoľkými rokmi, pretože majú podobnú skutkovú podstatu trestného činu sprenevery. A tá úprava je úplne od ucha. Spreneveriť môžete aj majetkovú hodnotu, aj peniaze na účte v banke. Ak by v tom prípade, ktorý som pomenoval, bolo v skutkovej podstate sprenevery okrem veci aj iná majetková hodnota, vtedy by sa celkom jasné škodlivé konanie druhej strany stalo trestným. To je to, čo navrhujeme, a verím, že nájdem podporu v tejto sieni zákonnosti. Na opozícii, myslím, že nebol problém, teda na opozičnej strane. Problém bol na vládnej strane. Tak verím, že ak máte nejaký problém s týmto návrhom, že budete oponovať, som tu pripravený a argumentovať, a čo mi budú sily vládať. Ďakujem pekne za podporu.
Blanár, Juraj, podpredseda NR SR (2022-05-04):
Nie ako poverený za poslanecký klub, čiže dvadsať minút, poprosím technikov, nech sa páči, pán poslanec.
Blanár, Juraj, podpredseda NR SR (2022-06-23):
Na vaše vystúpenie pani poslankyňa štyri faktické poznámky. Ako prvý pani poslankyňa Šebová.
Sulík, Richard, predseda NR SR (2011-02-03):
Dobré ráno. Ctené panie poslankyne, páni poslanci, poprosím vás dostaviť sa do rokovacej sály. Budeme pokračovať tretím dňom 12. schôdze Národnej rady. Vážené panie poslankyne, vážení páni poslanci, otváram tretí rokovací deň 12. schôdze Národnej rady. Na dnešnom rokovacom dni o ospravedlnenie svojej neúčasti písomne požiadali poslanci: Peter Zajac a naďalej sa na zahraničnej pracovnej ceste nachádza poslanec Robert Kaliňák. Podľa schváleného programu pristúpime k druhému čítaniu o vládnom návrhu zákona, ktorým sa mení a dopĺňa zákon č. 172/2005 o organizácii štátnej podpory výskumu a vývoja a o doplnení zákona č. 575/2001 o organizácii činnosti vlády a organizácii ústrednej štátnej správy, ktorým sa dopĺňa zákon č. 185 o stimuloch pre výskum a vývoj. Vládny návrh zákon je pod tlačou 167, spoločnú správu výborov nájdete ako tlač 167a. Prosím ministra školstva, vedy, výskumu a športu Eugena Jurzycu, aby vládny návrh zákona odôvodnil a poprosím spoločného spravodajcu, poslanca Petra Osuského, aby zaujal miesto pre spravodajcu. Ďakujem. (Rokovanie o vládnom návrhu zákona, ktorým sa mení a dopĺňa zákon č. 172/2005 Z. z. o organizácii štátnej podpory výskumu a vývoja a o doplnení zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov v znení zákona č. 233/2008 Z. z. a ktorým sa dopĺňa zákon č. 185/2009 Z. z. o stimuloch pre výskum a vývoj a o doplnení zákona č. 595/2003 Z. z. o dani z príjmov v znení neskorších predpisov , tlač 167.)
Galko, Ľubomír, poslanec NR SR (2024-01-08):
Ja, ďakujem pekne. Jozef, no ty si hovoril, že ľuďom treba povedať, že komu všetkému ide koalícia teraz pomáhať, oligarchom, politikom a ich kumpánom, ktorí sú obvinení alebo už obžalovaní, plus už odsúdeným zločincom typu Kováčika a Kočnera a v snahe dostať ich z basy. S tým v zásade súhlasím. Ale myslím si, že musíme ľuďom povedať oveľa viac a hlavne jednu podstatnú informáciu, a síce to, kto konkrétne toto svinstvo navrhol a hlavne kto ho odhlasuje. Prečo by napríklad nemala byť zriadená webstránka, kde budú mená aj adresy a kontakty na poslancov, ktorí svojím rozhodnutím otvoria zločincom dvere k bežným ľuďom. Prečo by nejaký ťažko pracujúci chudobnejší človek, ktorý si našetrí horko-ťažko na to, aby si kúpil nejaké lacnejšie auto alebo niečo do domu, nejaké zariadenie, a toto mu niekto ukradne a ešte sa mu aj vysmeje a nebude niesť za to trest, nemal vedieť, ktorí poslanci ho takto podrazili? Prečo by ich podobizne, adresy, kontakty, nemali byť na webe, na bilbordoch a podobne? Nech ten okradnutý nešťastník, bežný človek, vie, komu a kam sa má ísť za to svinstvo poďakovať, kto mu to zabezpečil. Hovorím to tak, aby tomu koaliční predstavitelia rozumeli. Treba zísť z kratšej cesty. A tento návrh skráteného legislatívneho konania treba stiahnuť a nechať ho prejsť medzirezortným pripomienkovým konaním. Nech sa k nemu vyjadria tí, čo tomu rozumejú, a nech sú zohľadnené ich pripomienky, pri všetkej úcte, také vedecké kapacity, ako je napríklad pán Rudolf Chemtrials Huliak a jemu podobní, nech sa vyjadrujú k tomu, prečo je podľa nich Zem hranatá, Ale nie, že tu krivia Trestný poriadok a páchajú nepredstaviteľné škody. Ďakujem pekne.
Dubovcová, Jana, poslankyňa NR SR (2010-11-03):
Ďakujem za faktické pripomienky. Chcem vysvetliť stručne iba toľko, že samozrejme, že každý nominant na funkciu aj generálneho prokurátora musí byť návrhom poslanca. Čiže ja som navrhla Jána Hrivnáka a prihovorila som sa za to, aby všetci poslanci Národnej rady zvážili, aký je verejný záujem Slovenska, či taký, aby ostala prokuratúra fungovať v takom vydaní, v akom ju poznáme doteraz, alebo či dáme šancu na zmenu fungovania tohto orgánu, Ja osobne si myslím, že je väčší verejný záujem Slovenska na tom, aby bola ponúknutá zmena. Tak preto som sa za to prihovorila.
Laššáková, Jana, podpredsedníčka NR SR (2015-03-24):
Vyhlasujem všeobecnú rozpravu za skončenú. Pán navrhovateľ, chcete zaujať stanovisko? (Reakcia navrhovateľa.) Nech sa páči, máte slovo.
M. Hort, podpredseda NR SR: (2007-10-23):
Pýtam sa, pani poslankyňa Mazúrová, stihnete ešte svoje vystúpenie do 19.00 hodiny? Áno. Takže, nech sa páči, ďalšia v poradí do rozpravy je pani poslankyňa Viera Mazúrová. Nech sa páči, máte slovo.
Blaha, Ľuboš, podpredseda NR SR (2023-12-13):
Pán poslanec Jozef Hajko.
B. Bugár, podpredseda NR SR: (2002-04-04):
(Prestávka od 15.05 hodiny.) (Po prestávke.)
Pellegrini, Peter, predseda NR SR (2015-06-25):
Panie poslankyne, páni poslanci, budeme pokračovať v rokovaní. S procedurálnym návrhom pán poslanec Bugár, nech sa páči.
J. Brocka, poslanec: (2010-02-02):
Ale iné chcem ešte povedať, že je mi len ľúto, že tu dnes nie je minister Kaliňák, ktorý si myslí, že iba niektorí poslanci KDH rozumejú všetkému. Teraz by videl, že všetci poslanci za KDH sú takí.
Zmajkovičová, Renáta, podpredsedníčka NR SR (2012-09-20):
Pán poslanec Bagačka.
Laššáková, Jana, podpredsedníčka NR SR (2013-03-15):
Ďakujem, pán minister. Dávam slovo spravodajkyni, ktorú určil navrhnutý gestorský výbor, pani poslankyni Viere Kučerovej. Nech sa páči, pani spravodajkyňa, máte slovo.
Bugár, Béla, podpredseda NR SR (2017-11-30):
Pani poslankyňa Zemanová, teraz už určite.
Zmajkovičová, Renáta, podpredsedníčka NR SR (2013-11-27):
V zmysle rokovacieho poriadku dávam slovo spravodajkyni. Nech sa páči, pani spravodajkyňa.
Bugár, Béla, podpredseda NR SR (2011-05-20):
Ďakujem pánovi predsedovi. Pán predseda, nech sa páči, zaujmite miesto určené pre navrhovateľa. Prosím teraz člena výboru pre financie, rozpočet, pána poslanca Ondreja Mateja, aby informoval Národnú radu o výsledku prerokovania tejto správy.
Dobeš, Peter, poslanec NR SR (2020-12-08):
Ďakujem, pán predsedajúci, za slovo. Ja verím, že aj tento návrh zákona pomôže prekonať sociálne slabé osoby alebo v sociálnych situáciách osoby, ktoré sa ocitnú v úlohe matky alebo budúcej matky. Myslím, že je tu priestor, aby sme aj upozornili a, alebo podčiarkli pomoc rôznym občianskym združeniam, neziskovým organizáciám, nadáciám, ktoré pomáhajú ženám, matkám, obetiam domáceho násilia. Častokrát tieto organizácie suplujú úlohu štátu a nie sú zanedbateľné pri tejto pomoci. Verím, že aj tento zákon pomôže vykompenzovať isté situácie v živote, v ktorých sa ocitnú matky alebo budúce matky. Ďakujem, pani poslankyňa, za prednesenie tohto návrhu. Ďakujem.
Laššáková, Jana, podpredsedníčka NR SR (2014-10-28):
Na vystúpenie pána poslanca sa hlásia s faktickými poznámkami dvaja poslanci, pani poslankyňa Šípošová a pán poslanec Hlina. Končím možnosť prihlásiť sa s faktickými poznámkami. Nech sa páči, pani poslankyňa Šípošová.
Figeľ, Ján, podpredseda NR SR (2012-09-12):
Ďakujem pekne, pán poslanec. Otváram rozpravu k tejto správe, do ktorej sa písomne prihlásili za poslanecké kluby páni Galko a Matovič a jednotlivo páni poslanci Huba, Hlina, Lipšic, Frešo a Mikloško. Ako prvý v rozprave vystúpi pán poslanec Ľubomír Galko. Nech sa páči.